En lejlighed i Frederikshavn brænder. To personer er kørt til observation for røgforgifting.

To personer er kørt på hospitalet til observation for røgforgiftning efter en lejlighedsbrand på Knudensvej 70 i Frederikshavn. Der er tale om en beboer i lejligheden samt en overbo. - Branden er opstået i lejlighedens køkken i forbindelse med noget madlavning. Man har formentlig glemt et eller andet på komfuret, siger indsatsleder Sven Ingvardsen fra Frederikshavn Kommunale Redningsberedskab. Der blev slået alarm tirsdag eftermiddag klokken 15.10, og 10 brandfolk har siden kæmpet mod flammerne. Ilden er nu under kontrol, men køkkenet er hårdt skadet. Resten af lejligheden er formentlig også kraftigt røgskadet.